بونسیۆی بایکجی

پاشا "بونسیۆ"ی بایکجی (بە هانگۆل: 분서왕؛ بە ھانجا: 汾西王)، لە دایکبوونی نادیارە بەڵام لە ٣٠٤ی زایینیدا مردووە، دەیەم فەرمانڕەوایی بایکجی بوو، یەکێک بوو لە سێ شانشینەکەی کۆریا، ماوەی فەرمانڕەواییەتییەکەی لە نێوان ساڵانی (٢٩٨ز بۆ ٣٠٤ز)بوو. گەورەترین کوڕی پاشا چاکجی بوو

 پوختە 
کوڕە گەورەکەی پاشا چاکجی بوو.Park, Hyun Sook, «백제의중앙과지방»(Central area and regions of Baekje), p. 71, Juryuseong, 2005,  لە ساڵی ٢٩٨ی زایینیدا لەگەڵ مردنی چاکجی بوو بە پاشا کاتێک لە ساڵی ١٣ی حوکمڕانیدا لە شەڕدا کوژرا. سامگووک ساگی تۆمار دەکات کە "لە گەنجیەوە گەشاوە و زیرەک بووە، لە ئەنجامدانی ڕێوڕەسمەکانیدا بوێر و ڕاستگۆ بووە. باوکی پاشا خۆشی دەویست، و هەرگیز جیای نەدەکردەوە لە خۆی".Samguk sagi, Scroll 23

 فەرمانڕەوای 
بەردەوام بوو لە شەڕکردن دژی ناوچەی لیلانگی چین کە هێزەکانیان باوکی کوشتبوو. لە ساڵی ٣٠٤ی زایینیدا هەرێمی ڕۆژئاوای ناوچەی لیلانگی گرت. بەپێی سامگووک ساگی، دادوەری ناوچەکە دواتر بکوژێکی نارد و کوشتی.

 میرات 
لەگەڵ مردنی بونسیۆ کە نەوەی پاشای هەشتەم گۆی بوو، هێڵی شاهانەی ڕکابەر لە پاشای پێنجەم چوگۆ دەرکەوتەوە، تەختی پاشایەتی گرتەوە، جگە لە حوکمڕانی کورتی کوڕی بونسیۆ گی وەک پاشای دوانزەهەم.

 خێزان 

 باوک: چاکجیی بایکجی
 دایک: خاتوو بۆگوا () - کچی دادوەری ناوچەی دایفانگ.
 شاژن(ەکان): نادیارە
 کوڕ: بویۆ گی (扶餘契, ؟–٣٤٦) - کوڕە گەورەیە، دوازدەهەمین پاشای بایکجی، گیی بایکجی.

 سەرچاوەکان 

پۆل:مردووانی ٣٠٤
پۆل:نیمچەدوورگەی کۆریا
پۆل:سێ شانشینەکەی کۆریا
پۆل:فەرمانڕەواکانی بایکجی
پۆل:خەڵکی کۆری لە سەدەی سێیەم
پۆل:فەرمانڕەواکانی سەدەی ٣یەم لە ئاسیا
پۆل:خەڵکی کۆری لە سەدەی چوارەم
پۆل:فەرمانڕەواکانی سەدەی ٤ەم لە ئاسیا